唔该帮下手加长,改好啲呢篇文.
讨论页或者要求加料版可能有多啲资料.
雪梨夜景,左手边系雪梨歌剧院,中间系雪梨海港大桥.
雪梨而家有多元文化,人口四百万,系澳洲各城之中,最大同最多人嘅.佢系澳洲嘅经济,文化,金融同埋旅游中心.
雪梨埠嘅雪梨港,有雪梨歌剧院同雪梨海港大桥,世界知名.
"雪梨"系当地唐人一路用开嘅名,"悉尼"就系近年兴起嘅名.中国大陆主要用后者,台湾主要用前者;而用广府话嘅港澳地区就一半一半,两个名都有拥趸:有一派认为"雪梨"(syut3 lei4)呢个名源自广府话,声母"sy"对应英文"Sy",所以应该用"雪梨";另一派就认为用广府话读"悉尼"(sik1 nei4)比"雪梨"听起嚟更加接近英文原音,所以应该用"悉尼".雪梨地处澳洲东岸,对住太平洋,喺盆地边边.
雪梨属副热带湿润气候,全年平均气温变化比较和缓,降水无明显季节变化,由于东风调节,上半年嘅雨量高啲啲.冬季温和湿润,气温好少跌到5°C以下,几乎无落雪(对上一次落雪系1836年).夏季比较炎热,多雨,平均温度虽然唔高,高温天气亦唔多见,但喺热浪嚟𠮶阵都会出现极端高温.最热月系1月,平均气温22.3°C,日最高气温超过30°C嘅日数系14.9日;最冻月系7月,平均气温12.2°C.年平均降水量约莫1214.3毫米.